Au apărut primele imagini de la teribilul accident din staţiunea Mamaia. Azi-noapte, o adolescentă de 15 ani şi un tânăr de 18 ani au fost loviţi pe o trecere de pietoni. Atenție, imagini care vă pot afecta emoțional!

Ambii au ajuns la spital, unul cu fractură la mână şi lovit la cap, celălalt cu traumatism cranian. Martorii spun că şoferul care i-a lovit pe zebră nu ar fi frânat deloc şi, în plus, şi-a continuat nestingherit drumul. Tot ei susţin că tânăra ar fi fost aruncată la circa 15 metri distanţă de trecerea de pietoni.

Şoferul a fost prins de poliţişti la ore bune de la producerea accidentului. Oamenii legii au deschis dosar penal pentru vătămare corporală din culpă şi fugă de la locul accidentului.

Autorul a fost prins şi dus la audieri. Va rămâne fără permis de conducere şi riscă până la 5 ani de închisoare.